DNA อนุมัติบริษัทย่อยออกตั๋วแลกเงิน 100 ลบ. เสนอขาย PP
DNA อนุมัติบริษัทย่อย “ดีเอ็นเอ เรฟโวลูชั่น” ออกตั๋วแลกเงิน 100 ลบ. อายุไม่เกิน 270 วัน เสนอขาย PP
18 ก.ย. 2558

นายสิทธิชัย เกษรสมบัติ กรรมการบริหาร บริษัท ดีเอ็นเอ 2002 จำกัด (มหาชน) หรือ DNA เปิดเผยว่า คณะกรรมการบริษัทมีมติอนุมัติให้บริษัท ดีเอ็นเอ เรฟโวลูชั่น จำกัด ซึ่งเป็นบริษัทย่อยที่บริษัทถือหุ้นในสัดส่วนร้อยละ 99.99 ของจำนวนหุ้นที่ออกและจำหน่ายแล้วทั้งหมดของกิจการ ออกและเสนอขายตั๋วแลกเงินต่อผู้ลงทุนแบบเฉพาะเจาะจงเพื่อเป็นการเสริมสภาพคล่องด้านการเงินของบริษัท
โดยตั๋วแลกเงินระยะสั้น วงเงินไม่เกิน 100 ล้านบาท อายุไม่เกิน 270 วันนับจากวันที่ออกตั๋ว เพื่อใช้เป็นเงินทุนหมุนเวียนของบริษัท เสนอขายแก่ผู้ลงุทนเฉพาะเจาะจง และในวงจำกัด ออกตั๋วไม่เกิน 10 ฉบับ